في البداية المقدمة حسيت انها ما كانتش منظمة شوية و كانت مملة ، حسيت بالزهق من الكتاب في البداية تقريبا لغاية أما اتجمع العقلاء أو اللي بيقنعوا نفسهم انهم زاهدين ظاهريا في حصولهم علي الخرج و بدأت حكاية كل واحد و قصة حياة كل منهم ، جزء قصص الحياة الاجتماعية ده كان مشوق بالنسبة لي .. السرد بالفصحي و العامية ما كانش متناسق بشكل سلس شوية فماعجبنيش. الجزء الأكبر من الرواية كان حكاوي كل شخص عن حياته كان جزء منفصل عن بعضه تماما ، و عرفنا شخصيات كتير فساعات بنسي و بتلغبط في الشخصية او الربط بين الاسم و قصته لو اتذكر بعد كده فبرجع للقصة تاني ، و ما كانش فيه ترابط بينهم. الأوضاع السياسية و الاجتماعية في وقت كتابة الرواية البداية . حاليا احنا في مرحلة متقدمة جدا من البشاعة و التردي برده ، مافيش حاجة اتغيرت زي ما يكون بيوصف الوضع بتاعنا حالا و كإنه شاهد عليه. الوصف و التعبير في الرواية ممتع جدا
reviews (hotels, books, movies, products and a few airlines)